Yidir ur yelli ara seg wid iteddun, d win ittefγen deg iberdan neγ d win ittekan deg igrawen iqqedcen deg temsertit, maca seg wid iḥemlen tamurt-is, tasertit γur-s netta mačči alama tsuγeḍ deg iberdan neγ trefdeḍ ajenwi, tekreḍ umennuγ d watmaten-ik. Netta s tezlatin-is d isefra-ines ibed γer tama n temsartit yettak-as afud i wakken tamurt ad tali ad d-teban ger tmura, s wawal ẓẓiden, d imeslayen lqayen wessiɛen, yeseqdec ama d lemtul ama d inzan, awalen-is mi ara sen-t-tseleḍ fessusen yerna ččuren d anamek imi yessen amek iten-iferren yal awal s lmeɛna-s.